Pracovný dokument útvarov Komisie - Sprievodný dokument Návrh nariadenie Rady o ochrane citlivých morských ekosystémov na otvorenom mori pred škodlivým vplyvom spojeným s používaním rybárskych zariadení na lov pri dne - Súhrn - Správa o hodnotení vplyvu týkajúca sa možných iniciatív na ochranu citlivých hlbinných ekosystémov pred škodlivým vplyvom spojeným s používaním rybárskych zariadení na lov pri dne ako reakcie na výzvu valného zhromaždenia Organizácie Spojených národov na prijatie bezodkladného opatrenia {KOM(2007) 605 v konečnom znení} {SEK(2007) 1315} /* SEK/2007/1317 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 17.10.2007 SEK(2007) 1317 PRACOVNÝ DOKUMENT ÚTVAROV KOMISIE Sprievodný dokument Návrh NARIADENIE RADY o ochrane citlivých morských ekosystémov na otvorenom mori pred škodlivým vplyvom spojeným s používaním rybárskych zariadení na lov pri dne SÚHRN - SPRÁVA O HODNOTENÍ VPLYVU týkajúca sa možných iniciatív na ochranu citlivých hlbinných ekosystémov pred škodlivým vplyvom spojeným s používaním rybárskych zariadení na lov pri dne ako reakcie na výzvu valného zhromaždenia Organizácie Spojených národov na prijatie bezodkladného opatrenia {KOM(2007) 605 v konečnom znení}{SEK(2007) 1315} SÚHRN - SPRÁVA O HODNOTENÍ VPLYVU týkajúca sa možných iniciatív na ochranu citlivých hlbinných ekosystémov pred škodlivým vplyvom spojeným s používaním rybárskych zariadení na lov pri dne ako reakcie na výzvu valného zhromaždenia Organizácie Spojených národov na prijatie bezodkladného opatrenia Táto správa sa zaoberá možnými iniciatívami Komisie, ktoré sa majú prijať po dvojročnom medzinárodnom procese v rámci valného zhromaždenia Organizácie Spojených národov. Komisia reprezentovala Spoločenstvo v tomto procese v súlade so stanoviskom vymedzeným na základe priebežných konzultácií s členskými štátmi. Takisto vyžadovala a prijímala spätné väzby od zainteresovaných strán a preštudovala veľké množstvo vedeckých posudkov a literatúry, na ktoré upozornili účastníci mimovládnych organizácií, odvetvie rybného hospodárstva a sekretariát OSN. Uvedený proces tak Komisii umožnil vykonávať priebežné hodnotenie najlepších alternatív riešenia problému ničivých spôsobov rybolovu v súlade so základnými zásadami, o ktoré sa opiera prístup hodnotenia vplyvu. V súčasnosti musí Spoločenstvo naplánovať príslušný ďalší postup v rámci svojich medzinárodných záväzkov. Valné zhromaždenie OSN (UNGA) upozornilo na ničenie hlbokomorských koralových útesov a ostaných krehkých biotopov svojím uznesením 59/25 už v roku 2004. Potom nasledovala výzva k neodkladnému prijatiu opatrení vzhľadom na ničivé spôsoby rybolovu, ktoré ohrozujú citlivé ekosystémy a záväzok preskúmať v roku 2006 postup činnosti. V novembri 2006 viedlo toto preskúmanie k formulácii špecifických odporúčaní o tom, ako regulovať rybolov pri dne s cieľom zamerať sa na túto citlivú záležitosť. Komisia zastupujúca Európske Spoločenstvo zohrala kľúčovú úlohu pri sprostredkovaní súboru odporúčaní odsúhlasených v uznesení valného zhromaždenia OSN 61/105 z 8. decembra 2006. Výsledky tejto medzinárodnej diskusie boli považované za uspokojivé vzhľadom na to, že do veľkej miery potvrdzujú správnosť stanoviska Spoločenstva. V tejto správe sa hodnotia alternatívy, ktoré má Spoločenstvu k dispozícii, aby mohlo účinne reagovať na výzvu valného zhromaždenia OSN. Analyzuje tieto možnosti: Možnosť 1: neprijať osobitné opatrenia na transponovanie uznesenia 61/105, keďže ide o nezáväzný akt. Táto možnosť však neznamená, že by EÚ nevzala do úvahy tieto odporúčania. Umožnili by lepšie definovať jej stanovisko v medzinárodnej spolupráci v oblasti rybného hospodárstva. Pokiaľ ide o prevádzkovanie plavidiel EÚ v oblastiach, kde neexistujú RORR (Regionálne organizácie pre riadenie rybolovu), záležitosť by sa ponechala na zodpovednosť jednotlivých členských štátov EÚ. Táto možnosť bola ohodnotená ako možnosť, ktorá by mala negatívny vplyv na medzinárodnú dôveryhodnosť EÚ a jej schopnosť hrať vedúcu úlohu v zlepšovaní medzinárodnej správy rybolovu. Takisto znamená vzdanie sa zodpovednosti patriacej pod spoločnú politiku v oblasti rybolovu EÚ. Možnosť 2: prekračovať rámec odporúčaní, ktoré predložilo valné zhromaždenie, a jednostranne implementovať zákaz uplatniteľný pre plavidlá EÚ. Táto možnosť bola ohodnotená ako možnosť so závažnými hospodárskymi a sociálnymi negatívnymi vplyvmi na flotily EÚ. Hodnotenie tejto možnosti takisto preukázalo intenzívne zapojenie EÚ do ochrany citlivých morských ekosystémov. Efektívnosť tohto úsilia by však nebola zaručená, pokiaľ by ostatné vlajkové štáty naďalej povoľovali rybolov, a teda by sa ťažko odôvodňovali obmedzenia predpísané pre flotilu EÚ. Možnosť 3: jasne vymedziť politiku a prísne usmerniť vykonávanie odporúčaní valného zhromaždenia. Táto možnosť vyžaduje prijatie osobitného opatrenia na implementáciu uznesenia prijatím a) dokumentu o politike, ktorý zaväzuje Komisiu a EÚ k jasnej stratégii na medzinárodných fórach, v ktorom sa uvádzajú ciele a plánované opatrenia; a b) nariadenia na implementáciu opatrení odporúčaných valným zhromaždením vzhľadom na prevádzkovanie plavidiel EÚ v oblastiach, kde neexistujú RORR. Táto možnosť bola ohodnotená ako možnosť, ktorá prispieva k viditeľnosti výboru EÚ pre dosiahnutie cieľa, posilňuje dôveryhodnosť EÚ a jej schopnosť mať vedúce postavenie na medzinárodnej scéne. Bude mať vplyv na vnútroštátne orgány zodpovedné za implementáciu týchto pravidiel, najmä predbežného postupu hodnotenia, ale takisto umožní ďalej pokračovať v rybolovných činnostiach za predpokladu, že nie sú hrozbou pre životné prostredie. Systém prispeje k zabezpečeniu ochrany citlivých morských ekosystémov. Zo správy vyplýva záver, že by mala byť vybraná možnosť 3. Navrhuje sa v nej, aby Komisia rozhodne prijala strategický dokument (Oznámenie Rade a Európskemu parlamentu), aby zreteľne vymedzila stratégiu, ktorá bude riešiť problém z hľadiska zodpovednosti Spoločenstva ako hlavného aktéra medzinárodného rybolovu a ako hlavného regulačného orgánu rybolovu vo vodách Spoločenstva. Okrem toho zo správy vyplýva potreba bezodkladne prijať vhodné nariadenia pre flotily EÚ pôsobiace v oblastiach na otvorenom mori, ktoré nie sú regulované Regionálnou organizáciou alebo dohovorom pre riadenie rybolovu (RORR), a sú v zásade orientované na rybolov na Falklandských/Malvínskych ostrovoch v juhozápadnom Atlantiku. V prípade týchto oblastí nepokrytých RORR, Valné zhromaždenie OSN správne zdôraznilo zodpovednosť vlajkových štátov v otázkach, kde systém správy medzinárodného rybolovu zostáva oslabený. Takáto situácia oprávňuje riešiť ohrozenie krehkých hlbinných ekosystémov v týchto oblastiach ako záležitosť s najvyššou prioritou.